SARL-NUUS - SONDAG 24 AUGUSTUS 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie - en vorige bulletins - kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoria-gebied. (Ander nuuslesers verander soos toepaslik.) 


STIL SLEUTEL 


Dit is met leedwese dat SARL-nuus moet bekend maak dat die sleutel van V G 
Ouixley, ZS1HU, ex ZS6BEO aan die einde van Julie stil geraak het.Ons innige 
meegevoel aan sy eggenote Rina, familie en vriende. 


(POUSE) 

In die nuus vandag; 

OKOSA WERK AAN LISENSIGRINGSAGTERSTAND 

SARL SE LEDETAL STYG WEER GEDURENDE DIE WEEK 
EKSAMINATORE, OPSIENERS EN ASSESORE MOET REGISTREER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


OKOSA WERK AAN LISENSIGRINGSAGTERSTAND 


OKOSA het met `n proses begin om die agterstand in die bewerking van lisen- 
sieaansoeke te verminder. Die agentskap ontvang soveel as 2 000 aansoeke 
per maand. Wanneer die agterstand uitgewis is, sal die kantoor wat aansoeke 
hanteer hergeorganiseer word en spesifieke tipe lisensies sal deur `n aangewese 
groep personeel gehanteer word. Elke groep sal slegs 'n spesifieke tipe aansoek 
hanteer, ongeag waar in die land die aansoek vandaan ingedien is. Slegs een 
groep sal amateurradiolisensies hanteer. Terwyl OKOSA aan die agterstand 
werk, wees asb. geduldig. Die SARL werk nou saam met OKOSA om die 
proses te bespoedig. 


SARL SE LEDETAL STYG WEER GEDURENDE DIE WEEK 


Die SARL se ledetal het die afgelope week weereens toegeneem. Dit staan nou 
op 1 067, wat nognie die mikpunt is wat verlede week gestel het nie. Help ons 
om teen volgende Vrydag 1 100 verby te steek. Baie dankie aan almal wat hernu 
het en wat die welstand van amateurradio ondersteun. Hernu, of indien jy nie 


`n lid is nie, sluit voor 31 Augustus aan en geniet `n korting. Verkry die volledige 
besonderhede vanaf die SARL se webtuiste by www.sarl.org.za. 


NOG `N UITGAWE VAN RADIO ZS VOL VAN INTERESSANTE ARTIKELS 
IS OP PAD 


Later gedurende hierdie week sal die Julie/ Augustusuitgawe van Radio ZS gepos 
word en daarna sal dit op die webtuiste beskikbaar wees. Soos die laaste aantal 
uitgawes, is hierdie een weereens vol interessante artikels. 


Lees aangaande `n “soda pop” 2 meter vertikale antenna, of nog beter, bou een. 
Dennis Wells kyk na die goeie ou dae en ZSGBFH beskryf aan lesers hoe “hula 
hoop” antennas gebou word. Vidi la Grange skryf aangaande die verbeterings 
op 17 m van die “Force 12” antenna en ZSOBNE neem ons terug na die basiese 
beginsels van die digitale modusse. Henry Chamberlain vra die vraag “waarheen 
met digitale radio?” 


Radio 7S is vry aan lede op die web beskikbaar. Nie-lede moet by die SARL 
aansluit indien hulle 'n gedrukte eksemplaar wil ontvang of op die webwerf Radio 
ZS wil verkry. 


EKSAMINATORE, OPSIENERS EN ASSESORE MOET REGISTREER 


Die registrasies van alle eksaminatore, opsieners en assesore verstryk op 30 
September. Dit is van toepassing op almal wat nie gedurende hierdie jaar 
geregistreer het nie. Indien iemand na 1 Januarie 2008 geregistreer het, sal 
sy registrasie tot 30 September 2009 geldig wees. Indien iemand nie geherreg- 
istreer het nie, moet diesulkes sonder versuim hulle aansoeke voor die einde van 
September indien. Besoek www.sarl.org.za vir die nodige vorms. 


OKTOBER 2008 RAE 


Hierdie is 'n vriendelike herinnering aan klubs om hulle studente mee te deel 
dat inskrywings vir die RAE in Oktober nie later nie as 12:00 op 11 September 
2008 by die SARL se kantoor ontvang moet wees. Geen laat inskrywings sal 
oorweeg word nie. Enige laat inskrywing sal die kandidaat die reg ontneem om 
in Oktober die eksamen af te lê en sulke kandidate sal dan moet wag tot die 
volgende geleentheid wat eers in 2009 sal plaasvind. 


Ons moedig alle klubs aan om te verseker dat die aansoekvorms aan die SARL- 
kantoor gestuur word en ook dat die vereiste dokumentasie korrek voltooi is, 
veral OKOSA se aansoekvorm. 


Die SARL-kantoor verwag om die volgende vorms te ontvang: 1) Voltooide ek- 
samenaansoekvorm met `n keuse van minstens drie roepseine. 2) `n Volledig 
voltooide OKOSA-aansoekvorm met akkurate inligting aangaande die naas- 
bestaande. 3) `n Kopie van die kandidaat se identiteitsdokument of geboorte- 
sertifikaat, of `n kopie van sy/haar paspoort in die geval van nie-Suid-Afrikaanse 
burger. 4) Waar `n kandidaat by die SARL wil aansluit, `n voltooide SARL- 
lidmaatskapaansoekvorm. 


Die SARL-kantoor bedank almal by voorbaat vir die hulp om te verseker dat 
registrasie en voltooiing van die betrokke dokumentasie glad sal verloop. 


Alle navrae in verband met die voltooiing van die vorms, of enige ander aan- 
geleentheid in verband met die RAE, moet direk aan Vee by die SARL-kantoor 
gerig word. 


KOMPETISIENUUS 


UITSLAG VAN BOLAND AMATEURRADIOKLUB 40 METERKOM- 
PETISIE 


Die uitslag van hierdie kompetisie wat op Sondag 27 Julie plaasgevind het, is 
as volg: 


In die 1ste plek met 112 punte is Barry, ZS2E7Z. In die 2de plek met 101 punte is 
Mitch, ZS2DK. In die 3de plek met 100 punte is Jan, ZS4JAN. Barry en Jan het 
dus ook die hoogste puntetellings in Afdelings 2 en 4 respektiewelik. Die met 
die hoogste puntetellings in die ander afdelings is as volg: Afdeling 1, Jacdues, 
ZS1WC, Afdeling 3, Gerhard, ZS3TG, Afdeling 5, John, ZS5J en Afdeling 6, 
Hans, ZSOKR. Sertifikate sal eersdaags aan hierdie deelnemers gepos word. 


'n Totaal van 44 logstate is ontvang waarvan 38 deelnemers meer as 20 kontakte 
behaal het. Die wenner van 'n pragtige Yaesu VX3 handradio, wat deur Let's 
Play Radio geborg is, en deur `n gelukkige trekking bepaal is, is Tiffany ZUIPPG. 
Baie geluk aan Tiffany. 


BARK bedank graag die borg vir hierdie prys en vertrou dat daar volgende jaar 
nog meer deelnemers sal wees. 


KLUBNUUS 
NUWE KOMITEE VIR MAGALIES RADIOAMATEURKLUB 


Tydens die klub se AJV wat op 16 Augustus 2008 gehou is, is die volgende 
lede tot die bestuurskomitee vir die Magalies Radioamateurklub verkies, vir 
die 2008/2009 termyn: Voorsitter Johan, ZS6JPN; Visevoorsitter Nico, ZS6OI, 
onlangs nog ZR6AFJ; Sekretaris Nick, ZR6ONSP; Tesourier Thomas, ZS6TJS; 
Ander lede Sam, 7S6J7Z, Hannes, ZS6JDE, Johan, ZS6PSS, Jenny, ZS6JWN, 
Pieter, ZS6LC, Marco, Z66MJ, Hester van der Walt, nog sonder roepsein. 


Ons dank en waardering aan die komiteelede wat uitgetree het vir hulle waarde- 
volle bydraes en sterkte word toegewens aan die komitee wat herverkose en nuwe 
lede insluit vir sy ampstermyn. 


WESRAND SNUFFELMARK 


Die Wesrand Amateurradioklub nooi almal hartelik uit na sy volgende snuffel- 
mark wat op Saterdag 06 September 2008 om 12:00 begin by hul klubhuis te Kro- 
tonstraat, Weltevredenpark, Roodepoort. Vir verdere inligting skakel Willem 
by (082 890 6775. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die alge- 
meen wissel tussen aktiewe tot onrustige vlakke tot 3 September waarna, stil 
toestande verwag word. Die voorspelde effektiewe sonvlektelling sal gedurende 
die komende week minder as 5 wees. 


Die verwagte DX-toestande is goed vir die Noordelike rigtings maar vrotterig 
vir die hoofsaaklik Noord-Westelike paaie. 


20 m is die beste keuse vir DX met moontlike flou 20 m openinge vanaf 15:00 
SAT na Indië. Daar is `n moontlike flou 40 en 80 m openinge na Nieu-Zeeland 
om 18:00. Andersins gaan kontakte met Australië en Nieu-Zeeland baie uitda- 
gend wees. Vanaf ongeveer 16:00 is daar moontlike 20 m-openinge na Europa. 
Kontakte met die VSA gaan baie uitdagend wees. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en ZS1 lewer. 


Saans is 80 m die beste keuse. Met somer om die draai is dit is nou die ideale tyd 
om kontakte vir jou 80 m WAZS te maak. Een van die dae is die donderstorms 
en statiese steurings weer terug. 160 m gaan ook baie bruikbaar wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan,luister en roep ook CO om seker te maak dat jy deel van die op- 
winding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


30 Augustus AJV van die Oos-Rand Radioklub; 31 Augustus Laaste dag vir 
betaling van ledegelde teen korting; 06 September Wesrand snuffelmark; 11 
September Sluitingsdatum vir inskrywings vir Oktober RAE; 13 September 
Radiotegnologie in Aksie by die Nasionale Amateurradiosentrum; 03 Oktober 
Jongdamestoer van SA begin; 08 Oktober Rig `n stasie by `n skool op as deel 
van ruimteweekaktiwitete. 


SARL-nuus nooi klubs en individue uit om nuusberigte wat vir radio-amateurs 
en kortgolfluisteraars van belang is, in te stuur. Indien moontlik, plaas nuus- 
berigte in beide Afrikaans en Engels op www.sarl.org.za/newsinbox.asp nie later 
nie as die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 


skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. /EX 


